Marit Moum Aune
Store norske leksikon,Kunst og estetikk,Film, TV og teater,Norske regissører og scenografer
Marit Moum Aune er en norsk regissør, som vant Heddaprisen i 2001 i åpen klasse for idé og konsept til forestillingen Genanse og verdighet ved Nationaltheatret (2000–2001). For samme forestilling fikk hun den skandinaviske nasjonalteaterprisen i åpen klasse i 2000.
Teaterregi Marit Moum Aunes regikarriere spenner bredt, fra show som Otto Jespersens Stolt, hvit og vanskelig (2003) og Redd mann roper (2008), til klassikere i ny tolkning, som Det gode mennesket fra Sezuan (Oslo Nye Teater/Centralteatret 2003), Gjengangere (Riksteatret 2005) og Peer Gynt (Trøndelag Teater 2013). Mange av hennes regioppgaver har vært dramatiseringer av norske romaner. Blant dem er Linn Ullmanns Nåde for Riksteatret i 2006, Olaug Nilssens Få meg på, for faen og Vi har så korte armar for Det Norske Teatret i 2007 og 2011 og samme forfatters Tung tids tale for Riksteatret i 2018, Vigdis Hjorths Leve posthornet! for Riksteatret i 2014 og Agnes Ravatns Fugletribunalet for Det Norske Teatret i 2015.Hennes iscenesettelse av Pippi Langstrømpe for Nationaltheatret i 2005/2006 ble nominert til Heddaprisen i 2006 i klassen for beste barne- og ungdomsforestilling, og i 2013 ble hun nominert til Kritikerprisen for forestillingene Stort og stygt (Det Norske Teatret 2013, skuespill av Olaug Nilssen) og Scener fra et ekteskap (Oslo Nye Teater 2012, skuespill av Ingmar Bergman). I 2018 ble Marit Moum Aune nominert til Heddaprisen i klassen for beste regi for maratonoppsetningen Engler i Amerika (Nationaltheatret 2018, skuespill av Tony Kushner).Tidlig i sin karriere var Marit Moum Aune daglig leder for prosjektscenen Teaterhuset Avant Garden i 1984–1986. Musikkteater og dans Blant Marit Moum Aunes regioppgaver innen musikkteatret er Kristin Lavransdatter (Nidarosdomen 1992), Iren Reppens Det e hardt å være mainn (Festspillene i Nord-Norge og Det Norske Teatret 1994), den spanske musikalen Jeg er stygg (Rogaland Teater 2000), Bør Børson jr. (Det Norske Teatret 2001), Skyfri himmel med Bjørn Eidsvågs sanger og Olaug Nilssens manus (Rogaland Teater 2006) og urpremieren på Halve kongeriket, skrevet av Are Kalvø og Ingrid Bjørnov (Det Norske Teatret høsten 2015).Marit Moum Aune fikk sin debut som ballettregissør med Ghosts for Den Norske Opera & Ballett i 2014. Librettoen ble nominert til den internasjonale ballettprisen Prix Benois de la Danse. TV og radio Som TV-regissør har hun stått ansvarlig for dramaseriene Harry & Charles (2009) og Kampen for tilværelsen (første sesong 2014), begge for NRK. Hun har dessuten arbeidet som radioprodusent. Les mer i Store norske leksikon teater norsk teaterhistorie Eksterne lenker Sceneweb om Marit Moum Aune